《奉和圣制麟德殿燕百僚应制》
唐代·常衮

云辟御筵张，山呼圣寿长。玉阑丰瑞草，金陛立神羊。

台鼎资庖膳，天星奉酒浆。蛮夷陪作位，犀象舞成行。

网已祛三面，歌因守四方。千秋不可极，花发满宫香。

作者简介：常衮（729年－783年），字夷甫，京兆（今陕西西安）人，唐朝宰相。大历十二年（777年）拜相，杨绾病故后，独揽朝政。以文辞出众而又登科第为用人标准，堵塞买官之路。对朝中众官俸禄亦视其好恶而酌定。封河内郡公。德宗即位后，被贬为河南少尹，又贬为潮州刺史。不久为福建观察使。常衮注重教育，增设乡校，亲自讲授，闽地文风为之一振。建中四年（783年）死于任上。享年五十五岁，追赠为尚书左仆射。